Азаматов Марат Мостафа улы

Азаматов Марат Мостафа улы (16 ноябрь 1941 йыл — 4 апрель 2002 йыл) — СССР хоккейсыһы Һәм Рәсәй тренеры. РСФСР-ҙың атҡаҙанған тренеры (1978).

 Биографияһы 
Марат Мостафа улы Азаматов 1941 йылдың 16 ноябрендә Башҡорт АССР-ының Саҡмағош районы Саҡмағош ауылында тыуған. Милләте — башҡорт.

Шайбалы хоккей буйынса РСФСР-ҙың атҡаҙанғаң тренеры (1978). БАССР-ҙың атҡаҙанған мәҙәниәт хеҙмәткәре (1978), Башҡортостан Республикаһының мәғариф отличнигы (1994). Д. М. Азаматовтың — ҡустыһы. П. Ф. Лесгафт исемендәге Ленинград физик культура институтын тамамлаған (1972). «Локомотив» ДСО-һы тәрбиәләнеүсеһе (1953—60). Салауат Юлаев исемендәге спорт клубы командалары (1961—63), армияның спорт клубы (Куйбышев, 1963—65) өсөн уйнай. 1969—75 йылдарҙа «Салауат Юлаев» СДЮШОР-ы директоры, 1983—92 йылдарҙа — тренеры. 1979—83 йылдарҙа һәм 1990—91 йылдарҙа «Салауат Юлаев» хоккей клубы командаһының баш тренеры. 1993 йылда алып Өфөнөң «Локомотив» клубының баш тренеры, 1997 йылда — Өфөнөң 3-сө ДЮСШ директоры. Уның етәксеһе СДЮШОР командаһы үҫмерҙәр араһында СССР чемпионы (1973, 1984), йәштәр араһында СССР беренселегенең көмөш призёры (1975) була. 1983—95 йй. СССР, БДБ, Рәсәй үҫмерҙәр йыйылма командалары тренеры. Тағы ла бер етәксеһе СССР командаһы Европа чемпионаты (1984), ГФР-ҙа, Швейцарияла (икеһе лә — 1983), Финляндияла (1984, 1987, 1990), СССР-ҙа (1987, 1990) халыҡ-ара турнирҙар еңеүсеһе, Европа чемпионатының көмөш призёры (1991) була, Рәсәй командаһы — Канадала (1993), Тверҙа (1993) халыҡ-ара турнирҙар еңеүсеһе. Тәрбиәләнеүселәре араһында Ш. Ф. Ғимаев, шулай уҡ 35-тән ашыу СССР һәм Рәсәй спорт мастеры.
2-се дәрәжә «Ватан алдында күрһәткән хеҙмәттәре өсөн» ордены миҙалы менән бүләкләнгән (1996).
Өфө ҡалаһының Көньяҡ зыяратында ерләнгәнКөньяҡ зыяратта Марат Азаматов ҡәбере.

 Карьера 

 Хоккейсы булғанда 
 1961—1963  Салауат Юлаев
 1963—1965  СКА Куйбышев

 Тренер булғанда 
 1979—1983  Салауат Юлаев
 1983—1995 / СССР, СНГ һәм Рәсәй юниор йыйылма командаһы
 1990—1991  Салауат Юлаев
 1993  Локомотив

 Спорт ҡаҙаныштары 

 Маҡтаулы исемдәре һәм башҡа бүләктәре 
 2-се дәрәжә «Ватан алдында күрһәткән хеҙмәттәре өсөн» ордены миҙалы  (1996)Указ Президента РФ от 20.12.1996 № 1742 «О награждении государственными наградами Российской Федерации спортсменов, тренеров и общественных деятелей отечественного хоккея» ;
 РСФСР-ҙың атҡаҙанған тренеры (1978);
 БАССР-ҙың атҡаҙанған мәҙәниәт хеҙмәткәре (1978);
 Башҡортостан Республикаһының мәғариф отличнигы (1994).

 Хәтер 
 Өфөлә ул йәшәгән йортҡа мемориаль таҡтаташ ҡуйылған
 3-сө ДЮСШ-ға уның исеме бирелгән.

 Иҫкәрмәләр 

 Һылтанмалар 
 «Салауат Юлаев» клубының рәсми сайты


Категория:Салауат Юлаев командаһының баш тренерҙары
Категория:Алфавит буйынса хоккейсылар
Категория:Салауат Юлаев командаһының уйынсылары
Категория:РСФСР-ҙың атҡаҙанған тренерҙары
Категория:Башҡорт АССР-ының атҡаҙанған мәҙәниәт хеҙмәткәрҙәре